[{"text_idx": "#000001", "text": "Ohin ita tama ona ba Domingo dalima tempo Quaresma nian. Ne\u2019e hatudu katak semana ida tan ita sei tamaba iha SEMANA SANTA, ne\u2019ebe\u0301 ita sei selebra Miste\u0301riu Paskal Cristo nian iha ne\u2019ebe\u0301 Jesus terus, mate no moris hias atu soi ita hotu."}, {"text_idx": "#000003", "text": "Oinsa mak Maromak perdua nia povo nia salan? Segunda leitura husi surat ba Hebreu sira fo ninia resposta. Katak Maromak sei fo perdaun ba povo sira ninia salan liu husi Jesus Cristo. Jesus Cristo ne\u2019ebe\u0301 hatene duni oinsa mak atu halo tuir deit Aman nia hakaran maske Nia tenke harohan ho lian makas no ho mata-wen no ho terus oin-oin atu ema hotu ne\u2019ebe\u0301 desobediensia ba Maromak, hodi haluha Maromak iha sira ninia moris bele hetan Maksoynn rohan-laek."}, {"text_idx": "#000004", "text": "Evangelho afirma liu tan hanoin sira iha segunda leitura nian, katak liu husi terus oin-oin, ho kosar no matan-wen mak Jesus Cristo sei soy ita husi atan sala nian. Buat ne\u2019ebe\u0301 interesante iha Evangelho mak Jesus la hare ba terus ne\u2019e hanesan buat aat ida ne\u2019ebe\u0301 diminui ninia ksolok. Maibe nia hare ba terus no mate ne\u2019ebe\u0301 nia sei simu nu\u2019udar dalan ba gloria nian. Hateke ba destinu ne\u2019ebe\u0301 hein hela nia iha Jerusalem, Jesus ho fiar metin haklaken katak: \u201cne\u2019e mak loron ne\u2019ebe\u0301 Mane Maksoyn atu simu hahi.\u201dDalan Krus nian, dalan terus nian, dalan mate nian sei sai fali dalan Gloria nian. Mate ne\u2019ebe\u0301 Jesus sei experiensia laos derrota ida maibe vito\u0301ria ida ba Nia, ba Lalehan no ba umanidade tomak. Nia la mate saguate deit maibe sei fo fuan. \u201cTrigo musan la monu ba rai, la mate karik, nia hela mesak; maibe\u0301, nia mate karik, fo isin barak.\u201d Ita hotu ne\u2019ebe\u0301 simu ona sakramentu Baptismo, ita sai ninia disiplu sira. No evangelho ohin ita hare momos katak Jesus konvida ita atu tuir nia: \u201cema ne\u2019ebe\u0301 serbi Ha\u2019u, sei tuir Ha\u2019u."}, {"text_idx": "#000006", "text": "Casa Provincial Salesiano de Dom Bosco"}]